《临江仙 秋日》
明代·黄媛介

庭竹萧萧常对影，捲帘幽草初分。罗衣香褪懒重熏。

有愁憎语燕，无事数归云。

秋雨欲来风未起，芭蕉深掩重门。海棠无语伴销魂。

碧山生远梦，新水涨平村。

作者简介：明末清初浙江秀水人，字皆令。杨世功妻。工诗词及小赋。楷书仿《黄庭经》，山水似吴镇。明亡后流亡吴越间，曾于西湖断桥边赁一小阁，卖画自给。有《离隐词》、《湖上草》、《如石阁漫草》。